Når du bruger tid i køkkenet, foregår det ofte ved tre arbejdsstationer, nemlig ved vasken, ved komfuret og ved køkkenbordet.
Ud over at de enkelte arbejdspladser skal være praktisk indrettet, skal de også fungere godt i samspil med hinanden. Når du indretter køkkenet, kan du have glæde af at tænke i arbejdstrekanter. Det vil sige, at du placerer køleskab, vask og komfur, så ganglinjerne mellem dem tegner en trekant. Det gør køkkenet mest praktisk at arbejde i.
Køkkenets vigtigste arbejdsplads er mellem vasken og kogestedet, og man vil her opleve mest trafik. Det bør være køkkenets længste ubrudte arbejdsflade, og afstanden skal helst være mellem 120 og 180 cm.
Læs mere om indretning af køkkenet her.